Ignaz Schiffermüller

Ignaz Schiffermüller (známy aj ako Ignatz Schiffermüeller, Ignatius Schiffermüller, alebo Johann Ignaz Schiffermüller; * 2. november 1727, Hellmonsödt, Rakúsko† 21. jún 1806, Waizenkirchen, Rakúsko) bol rakúsky polyhistor.

Študoval numizmatiku, mineralógiu, botaniku, entomológiu, ornitológiu a teológiu. Štúdium ukončil v roku 1759.

Lepidopterológ 
V roku 1757 začal zbierať hmyz, špeciálne motýle a múry, ale i chrobáky. V svojom diele Systematische Verzeichnis der Schmetterlinge der Wienergegend spracoval motýle Dolného Rakúska a okolia Viedne. Opísal v ňom asi 1 150 druhov motýľov, z ktorých mnohé ako prvý.

Ako entomológ–taxonóm spoločne s Johannom Denisom vypracoval systematiku motýľov Rakúska–Uhorska. Viac než 400 druhov a poddruhov hmyzu z územia Rakúska nesie jeho meno, ako autora popisu. Je to takmer 10 % druhov motýľov vyskytujúcich sa v Rakúsku. Okrem entomológie sa venoval napríklad teoretickým základom fyzikálneho princípu svetla.

Zbierka motýľov Ignaza Schiffermüllera sa po jeho smrti nachádzala v Kaiserlichen Hof–Naturalienkabinett (dnes Naturhistorisches Museum) vo Viedni, kde bola v roku 1848 spoločne s Denisovou zbierkou úplne zničená.

Dielo 
 Schiffermüller, I.: 1772, Versuch eines Farbensystems, (Ordnung der Farbenclaße?). A. Bernardi, Wien. 4°. Mit gestoch, Titel – und Schlußvign., 2 gestoch. Farbentafeln und doppelblattgr. Tabelle. 4 Bl., 82 pp.  
 Schiffermüller, I.: 1775, Ankündigung eines systematischen Werkes von den Schmetterlingen der Wiener Gegend. A. Bernardi, Wien, 323 pp., 3 col. Taf.
 Schiffermüller, I.: 1776, Systematisches Verzeichnis der Schmetterlinge der Wienergegend herausgegeben von einigen Lehrern am k. k. Theresianum., Wien.

Zdroje 
 Eiselt, J. N.: 1836, Geschichte, Systematik und Literatur der Insektenkunde. Leipzig viii + 255 pp, 52 – 53.
 Speta, F.: 1988, Ignaz Schiffermüller, in seiner Heimat vergessen! In: Das Mühlviertel – Natur Kultur Leben, Linz, 141 – 146. 
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Schiffermüller Ignaz“.  
 Speta, F.: 2003, Ignaz Schiffermüller (1727 – 1806) – Eine Biographie. In: Zur Geschichte der Entomologie in Österreich, Denisia, 8, 11 – 14.
 Kudrna, O. & Belicek, J.: 2005, On the „Wiener Verzeichnis“, its authorship and the butterflies named therein. Oedippus, 23, 1 – 32. 

Rakúski entomológovia
Lepidopterológovia